**Ruud Krol** (s. 24. maaliskuuta 1949) on alankomaalainen jalkapallovalmentaja ja entinen puolustaja.

Ura pelaajana
-------------

### Seurajoukkueissa

Krol aloitti ammattilaisuransa kotikaupungin AFC Ajaxissa vuonna 1968 ja pelasi siellä suurimman osan urastaan aina vuoteen 1980 ja voitti kuusi Hollannin mestaruutta. Ajax voitti Krolin aikana Euroopan Cupin vuosina 1971–1973, mutta Krol ei pelannut vuoden 1971 finaalissa loukkaantumisen vuoksi. Vuoden 1972–73 Euroopan Cupin finaaleissa hän sen sijaan oli mukana. 

Ajaxin jälkeen Ruud Krol siirtyi Vancouver Whitecapsin joukkueeseen NASL:ään, mutta viihtyi siellä vain yhden kauden. Pohjois-Amerikasta hän palasi Eurooppaan Serie A:han ja liittyi SSC Napolin kokoonpanoon. Krol pelasi Italiassa vuodesta 1980 vuoteen 1984 ja sai pronssin kaudella 1980–81. Sitten hän siirtyi Ranskan Ligue 2:een AS Cannesiin ja lopetti siellä uransa vuonna 1986.

### Maajoukkueessa

Ruud Krol debytoi Hollannin maajoukkueessa 5. marraskuuta 1969 ja pysyi maajoukkueessa 14 vuotta. Krol osallistui kaksiin MM-kisoihin ja voitti molemmista MM-hopeaa. Vuoden 1974 kisoissa hän pelasi vasempana pakkina ja onnistui kerran maalinteossa. Hollanti hävisi finaalissa Saksalle. 

Vuoden 1978 kisoissa Krol pelasi liberona ja oli joukkueen kapteeni, koska Johan Cruijff oli lopettanut maajoukkueessa. Krol johdatti joukkueensa loppuotteluun, mutta jälleen tuli tappio, kun Argentiina oli vahvempi. MM-kisojen lisäksi Krol osallistui EM-kisoihin vuosina 1976 ja 1980 voittaen 1976 pronssia. Yhteensä hän pelasi 83 maaottelussa ja teki niissä 4 maalia.

### Saavutukset pelaajana

* MM-hopeaa (2): 1974, 1978
* EM-pronssia: 1976
* Hollannin mestari (6): 1969–70, 1971–72, 1972–73, 1976–77, 1978–79, 1979–80 (lisäksi 3 hopeaa ja 3 pronssia)
* Hollannin cup (4): 1969–70, 1970–71, 1971–72, 1978–79
* Euroopan cup (3): 1971, 1972, 1973
* Intercontinental Cup: 1972
* Euroopan Supercup (2): 1972, 1973

Ura valmentajana
----------------

Valmentajana Ruud Krol aloitti vuonna 1989 Belgian liigan KV Mechelenissä, jonka valmensi pronssille ja siirtyi sieltä yhden kauden jälkeen Sveitsin pääsarjaan Servette FC:n peräsimeen. Seuraavaksi hän luotsasi Egyptin maajoukkuetta ja maajoukkuevastuun päätyttyä jatkoi Egyptissä El Zamalekin valmentajana. 

Vuosina 2000–02 hän toimi Hollannin maajoukkueen apuvamentajana Louis van Gaalin alaisuudessa. Sen jälkeen hän siirtyi Ajaxin valmennustiimiin Ronald Koemanin alaisuuteen. Kun Koeman jätti tehtävän, Krol toimi hetken aikaa Ajaxin päävalmentajana. 2006 Krol nousi ranskalaisseura AC Ajaccion päävalmentajaksi. Kausi Ligue 2:dessa oli korsikalaisseuralle kuitenkin pettymys eikä Krol onnistunut luotsaamaan seuraa Ligue 1:een ja hän jätti tehtävänsä kauden päätyttyä.

Elokuussa 2007 Krol nimettiin toistamiseen egyptiläisen El Zamalekin päävalmentajaksi, kun ranskalainen Henri Michel siirtyi Marokon maajoukkuevalmentajaksi. Krol luotsasi seuran kauden päätteeksi Egyptin cupin voittoon, mutta hän ei menestyksestä huolimatta jatkanut seurassa vaan siirtyi eteläafrikkalaisen Orlando Piratesin päävalmentajaksi.  Krol johdatti Orlandon Etelä-Afrikan cupin mestariksi 2010 ja liigamestariksi vuotta myöhemmin. Hyvästä menestyksestä huolimatta Krol jätti seuran sopimuksensa päätyttyä kauden 2010/11 jälkeen. 

Lokakuussa 2012 Krol teki vuoden mittaisen sopimuksen tunisialaisen CS Sfaxienin kanssa.  Hän johdatti joukkueensa kauden päätteeksi Tunisian mestariksi. Syyskuussa 2013 Krol nimitettiin Tunisian maajoukkueen väliaikaiseksi valmentajaksi, jonka aikana hän valmentaa Tunisiaa lopuissa vuoden 2014 MM-karsintaotteluissa. Krol toimi samaan aikaan myös Sfaxienin valmentajana ja luotsasi seuran CAF Confederation Cupin mestariksi 2013. Tunisia ei selvinnyt Krolin alaisuudessa MM-kisoihin, vaan hävisi ratkaisevan karsintaotteluparin Kamerunille 4–1. Hän jätti tehtävänsä karsintojen päätyttyä. 

Tammikuussa 2014 Krolista tuli Espérancen päävalmentaja.  Hän johdatti seuran Tuninisian mestariksi kauden päätteeksi. Krolin pesti päättyi lopulta lyhyeen, kun huono menestys Afrikan Mestarien liigassa johti potkuihin toukokuun lopussa 2014.  Hän palasi valmennustehtäviin kesällä 2015 Raja Casablancan peräsimessä. Pesti päättyi Krolin potkuihin jo marraskuussa 2015. Seuran mukaan syynä olivat Krolin pelaajavalinnat, johtaminen ja tulehtuneet välit pelaajien kanssa.

Tammikuussa 2016 Krol jatkoi uraansa Tunisiassa, kun hänestä tuli Club Africainin päävalmentaja. Krol jätti seuran kesällä 2016.

Kesäkuussa 2018 Krolin valmennusura jatkui CS Sfaxienissa. Sfaxienin kausi päättyi Tunisian liigassa kakkossijaan. Kauden jälkeen Krol jätti tehtävänsä.

### Saavutukset valmentajana

* Afrikan Supercup: 1997
* Afro-Aasian Cup: 1997
* Egyptin Cup (2): 1999, 2008
* Etelä-Afrikan mestaruus: 2011
* Etelä-Afrikan cup: 2011
* MTN8 Cup: 2010, 2011
* Charity Cup: 2009
* Tunisian mestaruus: 2013, 2014
* CAF Confederations Cup: 2013

Lähteet
-------

1. ↑  Josephy Kamwendo is hoping for a good season with Orlando Pirates under new coach Rudi Krol. (Arkistoitu – Internet Archive)
2. ↑  Ruud Krol confirms he is leaving Orlando Pirates at the end of the season
3. ↑  Ruud Krol goes back to work after hiatus from the game
4. ↑  Krol Lands Tunisia Job *soccerladuma.co.za* 17.9.2013 Viitattu 19.19.2013 (englanniksi)
5. ↑  Cameroon - Tunisia 4-1 (Arkistoitu – Internet Archive)
6. ↑  Ruud Krol appointed new Esperance coach
7. ↑  L'Espérance de Tunis limoge son entraîneur néerlandais Ruud Krol
8. ↑  Raja Casablanca appoint Ruud Krol as coach
9. ↑  Raja Casablanca dismiss coach Ruud Krol
10. ↑  Club Africain : Krol officiellement présenté
11. ↑  Club Africain : Kais Yaacoubi succède à Ruud Krol
12. ↑  OFFICIAL: Ruud Krol returns to CS Sfaxien for second stint as head coach
13. ↑  Ruud Krol quittera le banc du CS Sfaxien en fin de saison

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ruud Krol**.
* Ruud Krolin maajoukkuetilastot (Arkistoitu – Internet Archive)

|  |  |  |
| --- | --- | --- |
| Edeltäjä:**José Pasqualetti** | **AC Ajaccion päävalmentaja**2006–2007 | Seuraaja:**Gernot Rohr** |

|  |  |  |
| --- | --- | --- |
| Edeltäjä:**Henri Michel** | **Zamalekin päävalmentaja**2007–2008 | Seuraaja:**Reiner Hollmann** |

|  |  |  |
| --- | --- | --- |
| Edeltäjä:**Nabil Kouki** | **CS Sfaxienin päävalmentaja**10/2012–12/2013 | Seuraaja:**Hamadi Dhaou** |

|  |  |  |
| --- | --- | --- |
| Edeltäjä:**Nabil Maaloul** | **Tunisian maajoukkueen päävalmentaja**9–11/2013 | Seuraaja:**Georges Leekens** |

|  |  |  |
| --- | --- | --- |
| Edeltäjä:**Sébastien Desabre** | **Espérancen päävalmentaja**1–5/2014 | Seuraaja:**Sébastien Desabre** |

|  |  |  |
| --- | --- | --- |
| Edeltäjä:**Nabil Kouki** | **Club Africainin päävalmentaja**1–6/2016 | Seuraaja:**Kais Jaacoubi** |

Alankomaiden joukkue – Jalkapallon MM-kilpailut 1974
1 Geels |
2 Haan |
3 van Hanegem |
4 van Ierssel |
5 Israël |
6 Jansen |
7 de Jong |
8 Jongbloed |
9 Keizer |
10 R. van de Kerkhof |
11 W. van de Kerkhof |
12 Krol |
13 Neeskens |
14 Cruijff |
15 Rensenbrink |
16 Rep |
17 Rijsbergen |
18 Schrijvers |
19 Strik |
20 Suurbier |
21 Treytel |
22 Vos |
Valmentaja Michels

Alankomaiden joukkue – Jalkapallon MM-kilpailut 1978
1 Schrijvers |
2 Poortvliet |
3 Schoenaker |
4 van Kraay |
5 Krol |
6 Jansen |
7 Wildschut |
8 Jongbloed |
9 Haan |
10 R. van de Kerkhof |
11 W. van de Kerkhof |
12 Rensenbrink |
13 Neeskens |
14 Boskamp |
15 Hovenkamp |
16 Rep |
17 Rijsbergen |
18 Nanninga |
19 Doesburg |
20 Suurbier |
21 Lubse |
22 Brandts |
Valmentaja Happel